钦定古今图书集成/历象汇编/庶征典/第074卷 > 《管窥辑要》 > 晋
## 钦定古今图书集成/历象汇编/庶征典/第074卷 > 《管窥辑要》 > 晋

### 武帝太康六年十二月甲申朔淮南郡震电

按《晋书武帝本纪》。不载。　按《五行志》云云。

太康七年十二月己亥，毗陵雷电，南沙司盐都尉戴
亮以闻。

按《晋书武帝本纪》。不载。　按《五行志》云云。

太康八年三月乙丑，临商观震。

按：《晋书武帝本纪》云云。

### 惠帝永康元年六月癸卯震崇阳陵标

按《晋书惠帝本纪》云云。　按《五行志》。标破为七十片。
是时贾后陷害鼎辅。宠树私戚。与汉桓帝时震宪陵
同事也。后终诛灭。

### 太安二年八月庚午无云而雷

按：《晋书惠帝本纪》云云。

### 永兴二年十月丁丑雷震

按《晋书。惠帝本纪》。不载。　按《五行志》云云。

### 怀帝永嘉四年十月震电

按《晋书。怀帝本纪》。不载。　按《五行志》云云。

### 愍帝建兴元年大雨震电

按《晋书愍帝本纪》，不载。　按《五行志》，“建兴元年十一
月戊午，会稽大雨震电。己巳夜，赤气曜于西北。是夕，
大雨震电。庚午，大雪。”按刘向说，“雷以二月出，八月入。”
今此月震电者，阳不闭藏也。既发泄而明日便大雪，
皆失节之异也。是时刘载僭号平阳，李雄称制于蜀，
九州幅裂，西京孤微。为君失时之象。赤气，赤祥也。

### 元帝太兴元年暴雨雷电

按《晋书元帝本纪》：太兴元年十一月乙卯，暴雨雷电。
庚申，诏曰：“朕以寡德，纂承洪绪，上不能调和阴阳，下
不能济育群生，灾异屡兴，咎征仍见。壬子、乙卯，雷震
暴雨，盖天灾谴诫，所以彰朕之不德也。群公卿士，其
各上封事，具陈得失，无有所讳，将亲览焉。”

### 永昌二年七月庚子朔雷震太极殿柱十二月会稽吴郡雷震电

按《晋书元帝本纪》。不载。　按《五行志》云云。

### 明帝太宁元年震太极殿

按《晋书明帝本纪》：“太宁元年秋七月景子朔，震太极
殿柱。”

### 成帝咸和元年十月己巳会稽郡大雨震电

按《晋书。成帝本纪》。不载。　按《五行志》云云。

咸和三年，雷破屋柱，杀人。立冬，雷电。

按《晋书成帝本纪》，不载。　按《五行志》，“三年六月辛卯，
临海大雷，破郡府内小屋柱十枚，杀人。九月二日壬
午立冬，会稽雷电。”

《咸和》四年十一月，吴郡、会稽又“震电。”

按《晋书。成帝本纪》。不载。　按《五行志》云云。

### 穆帝永和七年冬十月雷雨震电

按：《晋书穆帝本纪》云云。

### 升平元年十一月雷

按《晋书。穆帝本纪》云云。　按《五行志》。“升平元年十一
月庚戌。雷。乙丑又雷。”

升平五年十月庚午，雷发东南方。

按《晋书穆帝本纪》。不载。　按《五行志》云云。

### 孝武帝太元三年三月乙丑雷雨

按：《晋书孝武帝本纪》云云。

太元五年，雷震含章殿。

按《晋书孝武帝本纪》，“太元五年六月甲寅，雷震含章
殿四柱，并杀内侍二人太元七年冬十月景子，雷。

按：《晋书孝武帝本纪》云云。

太元十年十二月，雷声在南方。

按《晋书。孝武帝本纪》。不载。　按《五行志》云云。

太元十四年七月甲寅，雷震烧宣阳门西柱。

按《晋书。孝武帝本纪》。不载。　按《五行志》云云。

### 安帝隆安二年九月壬辰雷雨

按《晋书。安帝本纪》。不载。　按《五行志》云云。

### 元兴三年雷震永安皇后仪导

按《晋书。安帝本纪》。不载。　按《五行志》。“元兴三年。永安
皇后至自巴陵。将设仪导入宫。天雷震。人马各一俱
殪焉。”

### 义熙四年十一月雷

按《晋书安帝本纪》，“四年十一月癸丑雷。”　按《五行志》，
“义熙四年十一月辛卯朔，西北方疾风发，癸丑，雷。
义熙五年夏六月景寅，震于太庙。”

按《晋书安帝本纪》云云。　按《五行志》，“五年六月景寅，
雷震太庙，破东䲭，尾彻柱，又震太子西池合堂。”是时
帝不亲蒸尝，故天震之，明简宗庙也。西池是明帝为
太子时所造次，故号太子池。及安帝多病患，无嗣，故
天震之，明无后也。〈按五行志六月震太庙事接于四年十一月之后今照本纪改正于

五年下

义熙六年正月，雷雪。五月，震太庙。十二月，雷。

按《晋书安帝本纪》，“义熙六年夏五月景寅，震太庙䲭
尾。”　按《五行志》，“六年正月景寅，雷又雪。十二月壬辰，
大雷。”

义熙九年十一月甲戌，雷；乙亥，又雷。

按《晋书。安帝本纪》。不载。　按《五行志》云云。